Παγοδρομία ταχύτητας στους Χειμερινούς Ολυμπιακούς Αγώνες 1924 – 5.000 μέτρα ανδρών

Τα 5.000 μέτρα ανδρών ήταν ένα από τα πέντε αγωνίσματα παγοδρομίας ταχύτητας στο πρόγραμμα των Χειμερινών Ολυμπιακών Αγώνων του 1924. Συνολικά 22 αθλητές από 10 χώρες έλαβαν μέρος στον αγώνα που διεξήχθη στις 26 Ιανουαρίου 1924 στο Ολυμπιακό Στάδιο του Σαμονί στη Γαλλία. 

Νικητής αναδείχθηκε ο Φινλανδός Κλας Τούνμπεργκ, ενώ το ασημένιο μετάλλιο κατέκτησε ο συμπατριώτης του Τζούλιους Σκούτναμπ  και το χάλκινο ο Νορβηγός Ρόαλντ Λάρσεν. Τον αγώνα παρακολούθησαν συνολικά 1.342 θεατές και βασικός κριτής ήταν ο Νορβηγός Χανς Όσκαρ Χάμερσταντ.

 Συμμετέχουσες χώρες 
Στον ιστότοπό της, η Διεθνής Ολυμπιακή Επιτροπή ονομάζει 9 ακόμη αθλητές στο αγώνισμα, που όμως δεν ξεκίνησαν τον αγώνα και ως εκ τούτου δεν καταγράφονται στη λίστα των συμμετεχόντων. Οι 10 χώρες που έλαβαν μέρος είναι οι εξής (σε παρένθεση ο αριθμός των αθλητών):

 Σύνοψη αγωνίσματος 
Ελάχιστες επιδόσεις κάτω των 9 λεπτών είχαν σημειωθεί πριν τους Αγώνες του Σαμονί. Στους αγώνες προετοιμασίας στο Νταβός, οι Φινλανδοί Τζούλιους Σκούτναμπ (8:50.4) και Κλας Τούνμπεργκ (8:51.9) είχαν καταγράψει τους ταχύτερους χρόνους της σεζόν. Παράλληλα, τρεις από τους τέσσερις Νορβηγούς συμμετέχοντες είχαν επίσης επιδόσεις κάτω των 9 λεπτών στους δικούς τους αγώνες προετοιμασίας. Γρηγορότερος εξ αυτών ήταν ο κάτοχος του παγκοσμίου ρεκόρ, Χάραλντ Στρεμ, με 8:52.3.

Στο δεύτερο αγώνισμα της 26ης Ιανουαρίου 1924 (προηγήθηκαν τα 500 μέτρα), οι αθλητές αγωνίστηκαν σε ζευγάρια και έπρεπε να καλύψουν απόσταση 5.000 μέτρων στο παγοδρόμιο, σε όσο το δυνατόν λιγότερο χρόνο. Τα ζευγάρια καθορίστηκαν με κλήρωση πριν τον αγώνα, αλλά η μη εκκίνηση αρκετών αθλητών είχε ως συνέπεια την αναδιάταξή τους. Τσαρλς Γκόρμαν και Λέοναρντ Κουάγκλια ήταν οι πρώτοι που ξεκίνησαν την προσπάθειά τους. Ο Κουάγκλια είχε κερδίσει το Γαλλικό Πρωτάθλημα δύο εβδομάδες νωρίτερα στο ίδιο παγοδρόμιο και βελτίωσε τον χρόνο του κατά 15 δευτερόλεπτα (9:08.6). Ο πρώτος που τερμάτισε σε χρόνο κάτω των 9 λεπτών ήταν ο Νορβηγός Φρίθιοφ Πάουλσεν (8:59.0) και ακολούθησε ο συμπατριώτης του Χάραλντ Στρεμ με 8:54.6. Ο χρόνος του Στρεμ ήταν καλός, δεδομένου ότι υπέφερε από γρίπη καθώς ως σημαιοφόρος της Νορβηγίας στην τελετή έναρξης, αναγκάστηκε να μείνει στη βροχή για αρκετές ώρες φορώντας μόνο την αγωνιστική του στολή.

Ο γρηγορότερος σκέιτερ της Βόρειας Αμερικής, Βάλενταϊν Μπαϊάλας, κληρώθηκε με τον Τζούλιους Σκούτναμπ και έδωσαν μία δυνατή μάχη, την οποία κέρδισε ο 34χρονος Φινλανδός, βελτιώνοντας παράλληλα την καλύτερη επίδοση της σεζόν σε 8:48.4. Από την άλλη, ο Κλας Τούνμπεργκ δεν είχε τόσο ισχυρό ανταγωνισμό στη δική του προσπάθεια, αλλά αυτό δεν τον εμπόδισε να σημειώσει χρόνο 8:39.0 και να ξεπεράσει τους πάντες. Οι δύο εναπομείναντες Νορβηγοί, Ρόαλντ Λάρσεν και Σίγκουρντ Μόεν, πραγματοποίησαν εξαιρετική εμφάνιση, αλλά δεν μπόρεσαν να πλησιάσουν το φινλανδικό δίδυμο.

 Ρεκόρ 
Το παγκόσμιο ρεκόρ στο αγώνισμα πριν την έναρξη των Χειμερινών Ολυμπιακών Αγώνων 1924:
 Ρεκόρ  Χρόνος  Αθλητής  Χώρα  Τόπος  Ημερομηνία Παγκόσμιο ρεκόρ 8:26.5 Χάραλντ Στρεμ  Νορβηγία Χριστιανία, Νορβηγία 18 Φεβρουαρίου 1922

Τα ακόλουθα ρεκόρ σημειώθηκαν κατά τη διάρκεια του αγώνα:
 Ημερομηνία  Ζευγάρι  Αθλητής  Χώρα  Χρόνος  Ρεκόρ 26 Ιανουαρίου 1924  3 Λέοναρντ Κουάγκλια  Γαλλία  9:08.6   26 Ιανουαρίου 1924  6 Φρίθιοφ Πάουλσεν  Νορβηγία  8:59.0   26 Ιανουαρίου 1924  8 Χάραλντ Στρεμ  Νορβηγία  8:54.6   26 Ιανουαρίου 1924  14 Τζούλιους Σκούτναμπ  Φινλανδία  8:48.4   26 Ιανουαρίου 1924  15 Κλας Τούνμπεργκ  Φινλανδία  8:39.0  

 Τελική κατάταξη 

 Κατάταξη  Ζευγάρι  Αθλητής  Χώρα  Χρόνος  Σημειώσεις 1 15 Κλας Τούνμπεργκ  Φινλανδία 8:39.0  2 14 Τζούλιους Σκούτναμπ  Φινλανδία 8:48.4  3 19 Ρόαλντ Λάρσεν  Νορβηγία 8:50.2 Αρχικά στο 11ο ζευγάρι με τον Φιλίπ Φαν Βόλκχσομ. 4 20 Σίγκουρντ Μόεν  Νορβηγία 8:51.0 Αρχικά στο 5ο ζευγάρι με τον Φρέντερικ Ντιξ. 5 8 Χάραλντ Στρεμ  Νορβηγία 8:54.6  6 14 Βάλενταϊν Μπαϊάλας  Ηνωμένες Πολιτείες 8:55.0 7 6 Φρίθιοφ Πάουλσεν  Νορβηγία 8:59.0  8 9 Ρίτσαρντ Ντόνοβαν  Ηνωμένες Πολιτείες 9:05.6 9 3 Λέοναρντ Κουάγκλια  Γαλλία 9:08.6  10 12 Άσερ Βαλένιους  Φινλανδία 9:12.8 11 15 Άλμπερτς Ρούμπα  Λετονία 9:14.4 12 20 Έρικ Μπλόμγκρεν  Σουηδία 9:14.6 Αρχικά στο 4ο ζευγάρι με τον Μπέρναρντ Σάτον. 13 8 Τσαρλς Τζιούτρο  Ηνωμένες Πολιτείες 9:27.0 14 18 Μπιλ Στάινμετζ  Ηνωμένες Πολιτείες 9:35.0 Αρχικά στο 2ο ζευγάρι με τον Κρίστφριντ Μπουρμάιστερ. 15 6 Άξελ Μπλόμκβιστ  Σουηδία 9:48.8 16 19 Λέον Γιούτσεβιτς  Πολωνία 10:05.6 Αρχικά στο 7ο ζευγάρι με τον Σίριλ Χορν. 17 9 Γκαστόν Φαν Χάζεμπρουκ  Βέλγιο 10:13.8 18 18 Αντρέ Ζεγκού  Γαλλία 10:15.2 Αρχικά στο 10ο ζευγάρι με τον Αλεξάντερ Σπένγκλερ. 19 17 Ζορζ ντε Ουάιλντ  Γαλλία 10:39.8 Αρχικά στο 1ο ζευγάρι με τον Λουί Ντε Ρίντερ. 20 17 Άλμπερτ Τέμπιτ  Μεγάλη Βρετανία 11:01.0 Αρχικά στο 13ο ζευγάρι με τον Τσεζάρε Λοκατέλι. 21 12 Μαρσέλ Μόενς  Βέλγιο 11:30.4 - 3 Τσαρλς Γκόρμαν 20px|border|Καναδάς Καναδάς Δεν τερμάτισε 1 Λουί Ντε Ρίντερ  Βέλγιο Δεν ξεκίνησε 11 Φιλίπ Φαν Βόλκχσομ  Βέλγιο Δεν ξεκίνησε 16 Άλμπερτ Χάσλερ  Γαλλία Δεν ξεκίνησε 10 Αλεξάντερ Σπένγκλερ 20px|border|Ελβετία Ελβετία Δεν ξεκίνησε 2 Κρίστφριντ Μπουρμάιστερ  Εσθονία Δεν ξεκίνησε 13 Τσεζάρε Λοκατέλι 20px|border|Ιταλία Ιταλία Δεν ξεκίνησε 5 Φρέντερικ Ντιξ  Μεγάλη Βρετανία Δεν ξεκίνησε 4 Μπέρναρντ Σάτον  Μεγάλη Βρετανία Δεν ξεκίνησε 7 Σίριλ Χορν  Μεγάλη Βρετανία Δεν ξεκίνησε

 Παραπομπές 

 Εξωτερικοί σύνδεσμοι 



5000 μετρα ανδρών